На основу члана 36. став 3. и 4. Закона о јавним предузећима („Службени гласник РС“ број 15/16 и 88/2019), члана 41. став 1.тачка 9. Статута града Сремска Митровица („Сл.лист града Сремска Митровица“ бр.3/2019 и 5/2019)  Скупштина града Сремска Митровица објављује  


О Г Л А С 
О ЈАВНОМ  КОНКУРСУ 
ЗА ИЗБОР И ИМЕНОВАЊЕ ДИРЕКТОРА 
JKП “ТОПЛИФИКАЦИЈА” У СРЕМСКОЈ МИТРОВИЦИ 


 
Подаци о Јавном комуналном предузећу: ЈКП “Топлификација” Сремска Митровица, улица Змај Јовина број 26, матични број 08198969, порески идентификациони број – ПИБ 100791738, шифра претежне делатности 3530. 
[bookmark: _GoBack]Радно место и послови: Директор ЈКП “Топлификација” Сремска Митровица, на период од четири године. Директор Предузећа заснива радни однос на одређено време. Директор представља и заступа јавно предузеће, организује и руководи процесом рада, води пословање јавног предузећа, одговара за законитост рада јавног предузећа, предлаже дугорочни и средњерочни план пословне стратегије и развоја и одговоран је за њихово спровођење, предлаже годишњи, односно трогодишњи програм пословања и одговоран је за његово спровођење, предлаже финансијске извештаје, извршава одлуке надзорног одбора, бира извршне директоре, бира представнике јавног предузећа у скупштини друштва капитала чији је једини власник јавно предузеће, закључује уговоре о раду са извршним директорима, у складу са законом којим се уређују радни односи, доноси акт о систематизацији, врши друге послове одређене законом, оснивачким актом и статутом јавног предузећа. 
Услови за именовање директора: 
1) да је пунолетно и пословно способно лице и држављанин Републике Србије; 
2) да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама; 
3) да има најмање пет година радног искуства на пословима за које се захтева високо образовање из тачке 2; 
4) да има најмање три године радног искуства на пословима који су повезани са пословима јавног предузећа; 
5) да познаје област корпоративног управљања; 
6) да има радно искуство у организовању рада и вођењу послова; 
7) да није члан органа политичке странке, односно да му је одређено мировање у вршењу функције у органу политичке странке; 
8) да није осуђивано на казну затвора од најмање шест месеци; 
9) да му нису изречене мере безбедности у складу са законом којим се уређују кривична дела, и то: 
1. обавезно психијатријско лечење и чување у здравственој установи; 
2. обавезно психијатријско лечење на слободи; 
3. обавезно лечење наркомана; 
4. обавезно лечење алкохоличара; 
5. забрана вршења позива, делатности и дужности. 
Место рада: Сремска Митровица
Стручна оспособљеност кандидата оцењује се провером способности кандидата за практичну примену знања и вештина у обављању послова директора јавног предузећа увидом у податке из пријаве и доказе поднете уз пријаву кандидата на јавни конкурс. 
Знања кандидата оцењују се усменом провером познавања једне или више области из које је делатност за чије је обављање основано јавно предузеће, односно познавања других делатности које обавља јавно предузеће, познавања прописа којима се уређује правни положај јавних предузећа и привредних друштава, прописа којима се уређују услови и начин обављања делатности од општег интереса, познавања области корпоративног управљања, као и општих прописа о раду.  
Вештине кандидата се оцењују усменом провером. 
Пријаве на јавни конкурс подносе се у року од 30 дана од дана објављивања јавног конкурса у „Службеном гласнику Републике Србије“. 
Пријаве на јавни конкурс са кратком биографијом, неопходном документацијом и доказима, подносе се Комисији за спровођење конкурса за избор директора јавних и јавно-комуналних предузећа чији је оснивач град Сремска Митровица , препорученом пошиљком, путем поште или лично преко Градског услужног центра града Сремска Митровица, у затвореној коверти, на адреси Светог Димитрија број 13 са назнаком: Пријава на јавни конкурс за именовање директора 
ЈКП „Топлификација” Сремска Митровица  – НЕ ОТВАРАЈ 
Докази који се прилажу уз пријаву: 
· извод из матичне књиге рођених (оригинал или оверена фотокопија) 
· уверење о пословној способности (оригинал или оверена фотокопија) 
· уверење о држављанству (оригинал или оверена фотокопија) 
· доказ о стручној спреми (оригинал или оверена фотокопија дипломе) 
· доказ о радном искуству на пословима за које се захтева високо образовање 
(оригинал или оверена фотокопија уверења /потврде послодавца) 
· доказ о радном искуству на пословима који су повезани са пословима јавног предузећа, организовању рада и вођењу послова (оригинал или оверена фотокопија уверења / потврде послодавца) 
· изјава дата под кривичном и материјалном одговорношћу да није члан органа политичке странке, односно акт надлежног органа политичке странке да је лицу одређено мировање функције у органу политичке странке 
· уверење надлежног органа (надлежне полицијске управе) да није осуђивано на казну затвора од најмање шест месеци; 
· доказ да му није изречена мера безбедности (издат од стране надлежног органа) у складу са законом којим се уређују кривична дела, и то: 
1. обавезно психијатријско лечење и чување у здравственој установи; 
2. обавезно психијатријско лечење на слободи; 
3. обавезно лечење наркомана; 
4. обавезно лечење алкохоличара; 
5. забрана вршења позива, делатности и дужности. 

Неблаговремене, непотпуне и неразумљиве пријаве неће бити предмет разматрања. 
Лице задужено за давање информација о спровођењу јавног конкурса је Наташа Лабаш, члан  Комисије, тел.022-2152123, сваког радног дана од 11 до 13 часова. 


